kardosdrur/scandi-wiki huggingface dataset:
Michalis Chatzigiannis

Michalis Chatzigiannis (græsk: Μιχάλης Χατζηγιάννης, født 5. november 1978 i Nicosia, Cypern), er en populær cypriotisk sanger og sangskriver.
I Danmark er han nok mest kendt for at repræsentere Cypern i Eurovision Song Contest. Han har udgivet ni græske album og i 2010 udgav Chatzigiannis sit første album på engelsk.

Biografi 
Chatzigiannis er uddannet fra Cyprus Music Academy (Royal College of London) med fokus på klaver, guitar og musikteori. Da han var 18 år, vandt han den cypriotisk sangkonkurrence "Afetiries", og senere vandt han "Laiki Bank Song Contest" med sangen 'I diki mou istoria' (Η δική μου ιστορία; Min egen historie). I 1995 deltog han i det cypriotiske grand prix med to sange - "To gramma" (Το γράμμα; Brevet) og "Filise Me" (Φίλησε με; Kys mig). Sangene blev henholdsvis nummer 2 og 3. Året efter blev igen nummer 2.
Han begyndte sin karriere i Cypern med tre album som alle solgte platin: "Senario" (1995), "O Michalis Chatzigiannis tragoudiaa Doro Georgiadi" (Hylest til Doros Georgiadis, 1997), og "Epafi" (1998).
I 1998 deltog han for tredje gang i de nationale finale, og denne gang vandt han med sangen "Γένεσις" (Genesis), som han selv have skrevet melodien til. Ved Eurovision Song Contest i Birmingham opnåede ham en 11. plads.

Diskografi 
 1995: Senario (Σενάριο; Senarie)
 1997: O Mihalis Hatzigiannis tragoudia Doro Georgiadi (Ο Μιχάλης Χατζηγιάννης τραγουδά Δώρο Γεωργιάδη; Mihalis Hatzigiannis synger Doros Georgiadis)
 1997: Anonimon patridon (Ανώνυμων πατρίδων; Anonymt hjemland)
 1998: Epafi (Επαφή; Kontakt)
 2000: Paraxeni giorti (Παράξενη γιορτή; Mærkelig fest)
 2002: Krifo fili (Κρυφό φιλί; Hemmeligt kys)
 2004: Akatallili skini (Ακατάλληλη σκηνή; Upassende scene)
 2006: Live
 2006: Filoi kai ehthroi (Φίλοι και εχθροί ; Venner og fjender) 
 2007: Zontana sto Likavitto (Ζωντανά στο Λυκαβηττό; Live ved Lykabettos)
 2010: Michalis
 2010: To kalitero psema (Το καλύτερο ψέμα; Den bedste løgn)
 2011: Tharros i alitheia (Θάρρος ή αλήθεια; Sandhed eller konsekvens)
 2013: I agarpi dinamonei (Η αγάπη δυναμώνει; Kærligheden bliver stærker)

Personer fra Nicosia
Sangere fra Grækenland
Sangskrivere
Popguitarister
Musikproducere
Cyperns Eurovision Song Contest-deltagere
Deltagere ved Eurovision Song Contest 1998
Viking Grace

M/S Viking Grace er en cruisefærge bygget for det finske rederi Viking Line. Skibet indsattes i januar 2013 på ruten mellem Stockholm i Sverige og Åbo i Finland via Mariehamn på Ålandsøerne. Skibet drives med flydende naturgas (LNG) som primære brændstofkilde.

Historie 
I oktober 2010 blev hensigtserklæringen underskrevet under forudsætning af, at der kunne indgås aftale med gasleverandøren, og at der kunne opnås miljøtilskud på 28 mio. euro fra staten. Sidstnævnte bevilgedes i den 22. december 2010, og på denne baggrund kunne konstruktionen af skibet påbegyndes på værftet i Åbo den 28. september 2011. Miljøtilskuddet godkendtes efterfølgende af EU-kommissionen den 25. april 2012.

Køllægningen fandt sted den 6. marts 2012, og skibet søsattes den august samme år.
Skibet leveredes den 10. januar 2013, sejlede sin jomfrusejlads den 13. januar og indsattes i ordinær trafik den 15. januar.

Skibets første sejlads blev udsolgt på fire timer med priser fra 350 euro pr. seng, og inden julen 2012 - dvs. før skibet sattes i trafik - var der solgt 300.000 rejser. Skibet var ventet med spænding, da det var den første nybygning i mange år på Sverige-Finlandstrafikken. På ruten mellem Stockholm og Åbo erstattede Viking Grace den 25 år ældre MS Isabella.

Galleri

Se også 
 Stavangerfjord

Referencer

Eksterne henvisninger 

 Viking Lines hjemmeside (på engelsk)

Cruisefærger
Skibe bygget i Finland
Færger i Østersøen
Ashley Fink

Ashley Rae Fink  (født 20. november 1986)  er en amerikansk skuespiller og sanger, kendt for sin rolle som Lauren Zizes i tv-serien Glee, og også som Carter McMahon i Huge.

Opvækst 
Fink blev født i Houston, og begyndte at spille skuespil i en alder af fire efter at stjålet hovedrollen i hendes skoles ferieskuespil. Efter flytningen til Los Angeles med sin familie, begyndte hun på Arts High School, hvor hun begyndte at optræde for et stort publikum, hvor hun spillede en ledende rolle i The Wizard of Oz (som løven), og You're a Good Man Charlie Brown (som Lucy), for at nævne et par stykker. Fink har sagt, at hun blev mobbet i gymnasiet, men at hun ikke lod sig gå på. Fink har en ældre søster ved navn Stephanie og to yngre søstre.

Karriere  
Ashley kom til Hollywood, da hun medvirkede i Tribeca Film Festival ramt Fat Girls. Hun har optrådt i Make It or Break It, som gennemgående figur Lauren Zizes i Glee og spillede rollen som Carter McMahon Huge. Hun har også optrådt i Walt Disney Pictures filmen You Again sammen med Betty White, Jamie Lee Curtis og Sigourney Weaver.

Referencer

Eksterne henvisninger  

 

Skuespillere fra Texas
Tv-skuespillere fra USA
Personer fra Houston
Acheuléenkulturen

Acheuléenkulturen er en tidlig paleolitisk kultur som er opkaldt efter fundpladsen Saint-Acheul ved Amiens i det nordvestlige Frankrig. Andre  pladser fra Acheuléenkulturen finder man i Afrika og i Asien. 

De fleste redskaber, man har fundet, er groft tilhuggede handkiler i forskellige udviklingsstadier, hvor de senere er karakteriseret ved en elegant behandling af ydersiden, som formentlig er opnået ved hjælp af en trykstok af ben eller træ. I acheuléenkulturen udvikledes levalloisteknikken, som karakteriserer den senere Moustérienkultur. 

Fra slutningen af perioden dukker der små skiveredskaber op dvs. redskaber, der stammer fra en afskåret skive. De bedst kendte fundpladser fra perioden er Olduvai i Afrika, hvor man har fundet genstande, der er end 1 million år gamle. I Europa dateres acheuléenkulturen hovedsagelig til mellem 400.000-180.000 f. Kr.

Ekstern henvisning
 

Arkæologiske kulturer
Ældste stenalder
Pleistocæn
Forhistorisk Frankrig

Det forhistoriske Frankrig er det Frankrig, der opstår i Ældre stenalder og som opdeles i et antal underperioder, hvor den første, som man ser levn i Frankrig efter er Olduwankulturen. Det drejer sig om flinteredskaber, der er dateret til at være mellem 474.000 og 424.000 år gamle, som bliver fundet i begyndelsen af 1800-tallet nær Abbeville ved Sommefloden.

Acheuléenkulturen 

På fundstedet Terra Amata ved Nice har man fundet levn fra fortidsmennesket Homo heidelbergensis, der levede her for omkring 400.000 år siden, under det man kalder Acheuléenkulturen.

Andre fundsteder i Frankrig fra denne periode er: Caune de l'Arago, Lazaret, La Micoque og Saint-Acheul

Mousterienske kultur 
Den Mousterienske kultur strækker sig i Frankrig fra 300.000 - 38.000 f. Kr. og man har fundet spor af den på fundsteder i La Borde, Coudoulous, Gargas, Isturitz et Oxocelhaya, Le Moustier og Le Rescoundudou

Châtelperronienske kultur 
Den Châtelperronienske kultur strækker sig fra 38.000-32.000 f.kr. og man har fundet spor fra den i: Arcy-sur-Cure, Gargas, og Isturitz et Oxocelhaya.

Aurignacienkulturen 

Aurignacienkulturen er en senpalæolitisk kultur (dateret til cirka 32.000-29.000 f.Kr.) opkaldt efter en fundplads i Frankrig. Redskaberne blev først og fremmest lavet ud fra flækker. Mange af de kendte hulemalerier i Frankrig og Spanien sættes blandt andet i forbindelse med Aurignacienkulturen.
fundpladserne i Frankrig omfatter: Arcy-sur-Cure, Chauvet, Abri de Cro-Magnon og Isturitz et Oxocelhaya.

Gravettien 
Gravettien strækker sig fra 29.000-22.000 f.Kr. og er opkaldt efter fundstedet La Gravette i Bayac i Dordogne. Øvrige fundsteder omfatter Cosquer, Abri de Cro-Magnon, Cussac, Gargas, Isturitz et Oxocelhaya, Pech Merle og Vilhonneur.

Solutréen 
fundet i Cros du Charnier, Solutré-Pouilly, Saône-et-Loire
Peioden Solutréen går fra 22.000-17.000 f.Kr. Man har fundet spor af den i Cosquer, Isturitz et Oxocelhaya og Solutré.

Madeleinekulturen 

For omkring 19.000 år siden, i Weichsel-istidens sidste faser, bredte en eksistensform sig udover det mellemeuropæiske område nord for Alperne. Madeleinekulturen har navn efter fundstedet La Madeleine, en hule ved Vézèrefloden i Dordogne, Frankrig.

Der skelnes mellem tidlig, mellemste og sen Madeleinekultur. Disse er hver underinddelt i to faser, en ældre og en yngre, således, at der i alt skelnes mellem 6 faser.

Eksterne henvisninger 
 

Frankrigs historie
Franskmænd
Peter Eisenman

Peter Eisenman (født 11. august 1932 i Newark, New Jersey) er en amerikansk arkitekt og grundlægger af Eisenman Architects og Institute of Architecture and Urban Studies. Han tidligere professor i arkitektur ved Yale School of Architecture og har undervist ved Cambridge University, Princeton University, Harvard University og Ohio State University. Han tilhører dekonstruktivisterne og har bidraget med omfattende teoretiske tekster.

Værker 
Monumentet Mindesmærke for Europas myrdede jøder, Berlin, Tyskland, 2003 - 2005
City of Culture of Galicia, Santiago de Compostela, Galicien, Spanien.
BLF Software Administration Building, Bangalore, Indien, 1996 
Kirche des Jahres 2000, Rom, Italien, 1996
Denkmal für die Opfer des Holocaust, Wien, Østrig, 1996
Zentrum für Zeitgenössische Kunst und Musikhochschule, Tours, Frankrig, 1994
Immendorf House, Düsseldorf, Tyskland, 1993
Max Reinhardt Haus, Berlin, Tyskland, 1992
Rahmenplan Nördliches Derendorf, Düsseldorf, Tyskland, 1992
Emory University Center for the Arts, Atlanta, USA, 1991-1993
Headquarters of Koizumi Sangyo Corporation, Tokyo, Japan, 1990 
Rahmenplan für den Rebstockpark, Frankfurt am Main, Tyskland, 1990 
Columbus Convention Center, Columbus, Ohio, USA, 1988-1993 
Aronoff Center for Design and Art, Cincinnati, USA, 1988-1996 
University Art Museum, Long Beach, USA 1986
Projekt Romeo und Julia, Verona, Italien, 1985 
Haus am Checkpoint Charlie, Berlin-Kreuzberg, Tyskland, 1985
Wexner Center for the Visual Arts, Ohio State University, Columbus, Ohio, USA, 1985-1989
Wohn- und Geschäftshaus Block 5, Berlin-Kreuzberg, Tyskland, 1982-1986
El Even Odd House, Palo Alto, USA, 1980
House X (Bloomfield House), Bloomfield Hills, USA, 1975-1978 
House VI (Frank House), Cornwall, CT, USA, 1972-1973 
House III (House Miller), Lakeville, USA, 1970
House II (House Falk), Hardwick, USA, 1969-1970 
House I (Barenholtz Pavilion), Princeton, USA, 1967-1968

Arkitekter fra USA
Personer fra Newark
Jøder fra USA
Faglitterære forfattere fra USA
Amerikanere i 1900-tallet
Amerikanere i 2000-tallet
Admiral Sportswear

Admiral Sportswear er et internationalt fodbold- og cricketbrand, der er et privatejet firma. Det blev oprettet i Leicester i 1918. 

Admiral Sportswear sponserede Englands cricketlandshold og Leeds United til 2008.

Tøjleverandører

Cricket

Landshold
 Vestindien

Fodbold

Landshold
 Gibraltar
 Guyana
 Turks- og Caicosøerne
 Sint Maarten
 Aruba
 Amerikanske Jomfruøer
 Grenada
 Antigua og Barbuda
 Britiske Jomfruøer
 Barbados
 Montserrat

Klubber
  Club Bolívar 
  AFC Wimbledon 
  Hereford United 
  Tamworth F.C.
  PBDKT T-Team FC
  Puerto Rico Islanders 
  Austin Aztex
  Charlotte Eagles
  AFC Cleveland
  Tampa Bay Rowdies
  Los Angeles Vikings 
  Miami United FC 
  Minnesota Stars FC
  Rochester Rhinos 
  Galveston Pirate SC
  FC Chavdar Etropole

Strandfodbold
  Florida

Indendørs fodbold
  Professional Arena Soccer League
  Anaheim Bolts
  Illinois Piasa

Noter 

Sportsudstyrsproducenter fra Storbritannien
Beklædningsvirksomheder fra Storbritannien
Manchester
Augmented reality

Augmented reality (også set kaldet suppleret virkelighed, udvidet virkelighed, forstærket virkelighed, AR forkortet fra engelsk: augmented reality) er en teknologi, som kombinerer data fra den fysiske verden med virtuelle data, for eksempel ved brug af grafik og lyd. Man får et ekstra lag af information. Den ekstra information vil typisk ikke erstatte virkeligheden, men udvide den på en eller flere måder.

Eksempler på anvendelse af augmented realities: Google Briller, head-up display, head mounted display og Microsoft HoloLens.

Definition

Der er to generelt accepterede definitioner af augmented reality. Begrebsapparatet og distinktioner er blevet noget diffust med indføring af flere anvendelser som ligger i grænselandet og som er overgangsformer.

En definition blev givet af Ronald Azuma i 1997. Azumas definition siger at udvidet virkelighed kombinerer det virkelige og det virtuelle,  at det er interaktivt i sand tid og at det opfattes i 3D.

I 1994 definerede Paul Milgram og Fumio Kishino Milgrams Reality-Virtuality kontinuum. 
De beskriver et kontinuum som strækker sig fra virkeligheden og til et rent virtuelt miljø. På denne aksen har de udvidet virkelighed (tæt på virkeligheden) og udvidet virtualitet (tæt på det rent virtuelle).

Dette kontinuum er siden blevet udvidet til et todimensionelt plan med akserne virtualitet (eng. virtuality) og medialitet (eng. mediality).

Origo i diagrammet er en uændret virkelighed. Langs den horisontale akse V findes virkeligheden udvidet med for eksempel grafik, men også grafik udvidet med virkelighed. Graden af virtualitet øger mod højre i grafen. Langs den vertikale akse IM går graden af ændring i virkeligheden eller virtualiteten eller en kombination af disse. Graden af ændring øger opover aksen. Oppe til højre i figuren findes de virtuelle verdener, som er kraftig ændrede versioner af virkeligheden.

Ved at introducere begrebet medialitet så kan blandet virkelighed (eng. «mixed reality») håndteres som et særtilfælde af et mere sammensat kontinuum. I tillæg kan også additive effekter introduceres og der kan introduceres multiplikative effekter (modulering) af en forsvindende virkelighed, gerne ved at man får en gradvis blanding af virkelighed og virtualitet. En lignende to-dimensionel kontinuum-model åbner for gradvise overgange og ændringer af dette i sand tid.

Se også
 Virtual reality

Kilder/referencer

Eksterne henvisninger 

 22. juli 2013, computerworld.dk: Augmented reality: Historien om den evige it-drøm

Brugergrænseflader
Fremspirende teknologi
Murløber

Murløber (Tichodroma muraria) er en cirka 16 centimeter stor spurvefugl, der lever i klippeterræn i et stort område fra Sydøsteuropa i vest til Kina i øst.

I Europa yngler arten i højder fra 1000 til 3000 meter over havet, ofte nær vand. Den opholder sig især på lodrette klippevægge, hvor der er vegetation.

Taksonomi og slægtskab 
Arten placeres taksonomisk alene i sin egen familie, murløbere (Tichodromidae). Den er nærmest beslægtet med spætmejserne (Sittidae). Sammen menes disse at være beslægtet med blandt andre træløbere (Certhiidae) og smutter (Troglodytidae).

Noter

Kilder/Eksterne henvisninger 
 Mularney, Svensson og Zetterström, Fugle i felten, 2. bogklubudgave, 2000. .
 

Fugle fra Himalaya
Fugle fra Kina
Spurvefugle
C.C. Klüver

Carl Christian Klüver (født 1809 på Vernersminde ved Roskilde, død 13. september 1882 på Marienlund Skovridergård) var en dansk forstmand.

Han var søn af skovrider ved Københavns Magistrats skove (Bidstrup, Vernersminde) Frederik Klüver. Klüver var ansat ved Silkeborg Skovdistrikt i perioden 1851 til 1882. Han havde desuden tilsynet med de private skove i Skanderborg, Vejle og Ribe Amter, men fra 1867 alene med dem i Aarhus og Skanderborg Amter. Før da havde Klüver gjort sig gældende som pionér inden for skovreguleringen i Jylland. På grundlag af udarbejdede kort over de jyske skove gennemrejste Klüver hele Jylland og udarbejdede derefter forslag til, hvilke skove der burde fredes og vedligeholdes, og hvilke der på grund af dårlige forhold kunne overlades til ejernes fri rådighed.

Klüvers titel af jægermester er ubestridelig (optræder i Hof- og Statskalenderen), men er omgærdet af flere myter med forskelligt indhold. Fælles for dem er, at det var Frederik VII, der tildelte Klüver den ærefulde titel. Én myte fortæller, at udnævnelsen fandt sted under et kongeligt besøg i 1852, hvor de kongelige herskaber, familien Drewsen med gæster og byens førstemænd med koner samledes på en høj i Nordskoven for at navngive denne. Ankommet til festpladsen trådte Klüver frem og holdt en længere tale. Han sluttede med at anmode Majestæten om tilladelse til, at give dette skønne sted navnet Lovisehøj efter Grevinde Danner. Frederik VII tog derefter selv ordet og endte sin tak med at ønske, at stedet til alle tider skulle hedde Lovisehøj og den kongelige skovrider "jægermester Klüver".

I sin embedsperiode var Klüver forstående over for den spirende turisme i området og stod blandt andet i 1870'erne bag udgravningen af Klüwers Kanal, den lille sejlrende, der forbinder Avnsø og Brassø. Den fungerede dengang som transportvej for det tømmer, der blev sejlet på fra skoven ind til Silkeborg – og også som yndet mål for turisterne.

C.C. Klüver efterfulgte N.E.E. de Svanenskjold i embedet som skovrider, og efterfulgtes selv af J.A.C. Bryndum.

Både Klüwersgade og Klüwers Kanal er opkaldt efter C.C. Klüver. Disse to stednavne staves dog med "w", hvilket ikke er i overensstemmelse med efternavnets oprindelige stavemåde.

Kilder 
 C.C. Klüver i WikiSilkeborg

Danskere i 1800-tallet
Jægermestre fra Danmark
Statsskovridere fra Danmark
Charlotte Ross

Charlotte Ross (født 21. januar 1968) er en amerikansk skuespiller, der måske er mest kendt for en rolle i NYPD Blue 2001-2004. Hun har desuden en mindre birolle i Glee.

Tidlige år 
Ross er født og opvokset i Winnetka, Illinois. Hendes forældre er Debbie Ross Kullby, der er pensioneret og bor i Colorado, og Peter Ross (d. 2009), en finansiel rådgiver.  Charlotte har en yngre bror, George, en analytiker.

Ross' første rolle på skærmen var i My First Mouthpiece; hun var 8 år gammel. Hun spillede med i forskellige stykker i forskellige hjembyteaterproduktioner. Efter eksamen fra New Trier High School, flyttede Charlotte til Los Angeles, som hendes far var imod. Hun prøvede at få rollen som Kelly Bundy som Married... with Children. Hendes indsats fangede Days of Our Lives-producenterne, der castede hende som Eve Baron-Donovan.
Fire år senere, er Ross co-stjerne med Katey Sagal ("Peg Bundy") i filmen Violation of Trust (aka She Says She's Innocent).. Året efter, gæstede hun Married..., som en af Bud Bundy's sexede klassekammerater.

Referencer

Eksterne henvisninger 

 

Skuespillere fra USA
Bombycilla

Bombycilla er en lille slægt af spurvefugle med karakteristisk silkebløde fjer og en fjertop på hovedet. De yngler i de subarktiske dele af Europa, Asien og Nordamerika. Danmark gæstes i vinterhalvåret af silkehalen, Bombycilla garrulus.

Vingerne er lange og spidse, halen er lige afskåret og næbbet er kort med bred basis. Fodens tarse er kort.

Arter 
De tre arter i silkehaleslægten:
 Silkehale, Bombycilla garrulus
 Japansk silkehale, B. japonica
 Cedersilkehale, B. cedrorum

Kilder 
 Finn Salomonsen og Gustaf Rudebeck (red.), Danmarks Fugle, bind 2. Branner og Korch, København, 1961.

Spurvefugle
Le Milieu

Le Milieu, også kaldet haute-pègre (19. århundrede), Mitan (ca. 1920-1970) eller grand banditisme (nu), er hvad man kalder den organiserede kriminalitet i Frankrig. Ordet blev første gang brugt af Francis Carco, som et udtryk for et "meget specielt miljø".

Geografisk opdeling af den organiserede kriminalitet i Frankrig
De bedst kendte og mest vigtige er:
 le milieu marseillais ;
 le milieu niçois ;
 le milieu corse (Gang de la Brise de mer på Haute-Corse og forskellige på Corse-du-Sud) ;
 le milieu parisien ;
 le milieu varois eller toulonnais ;
 le milieu lyonnais ;
 le milieu grenoblois ;
 le milieu nantais.

Aktiviteter og beskrivelse
Historisk set er det i den sydøstlige del af Frankrig at den organiserede kriminalitet har udviklet sig. I 2000'erne var den organiserede kriminalitet på Korsika delt i to grupper, banden gang de la Brise de mer på Haute-Corse og bevægelsen omkring Jean-Jérôme Colonna, der døde i 2006 på Corse-du-Sud. Disse to grupperinger er de absolut største kriminelle grupperinger på fransk jord og de strækker sig helt ned i Afrika. Mafiaen på Korsika er mest kendt i offentligheden på grund af deres blodige regimente, der har krævet adskillige menneskeliv på øen. Den nordlige og centrale del af Frankrig er relativt forskånet for disse banders voldelige kampagner, her opererer de mere diskret indenfor deres traditionelt stærke områder som våbenhandel og handel med narkotika.

Se også

 French connection
 Jacques Mesrine
 Paul Carbone
 François Spirito
 Francis le Belge
 Jacky le Mat
 Tany Zampa
 Paul Mondoloni
 Marcel Francisci
 Raymond Mihière
 François Scapula

Kilder 

Kriminelle organisationer
Mafia
Kriminalitet i Frankrig
Trylledrik

En trylledrik er en konsumerbar medicin eller gift.

I mytologi og litteratur er en trylledrik sædvanligvis lavet af en magiker, troldmand, drage, fe eller heks og har magiske egenskaber. Trylledrikken kan anvendes til at hele, forhekse, fortrylle eller forgifte folk.  For eksempel kan en kærlighedstrylledrik få en person til at blive forelsket med en anden (kærlighedstrylledrikken figurerer tragisk i de fleste versioner af eventyret Tristan og Isolde, inklusiv Richard Wagners opera Tristan og Isolde); sovetrylledrikke får en person til at falde i søvn (i folkeminde kan dette være lige fra normal søvn til en dødlignende trance); og eliksirer som heler/kurerer enhvert sår/sygdom (som i C.S. Lewis' Løven, heksen og garderobeskabet).

Asterix 

I René Goscinny og Albert Uderzo tegneserie Asterix får titelpersonen og de øvrige beboere i hans landsby overmenneskelige kræfter fra en trylledrik brygget af druiden Miraculix. Undtagelsen der bekræfter reglen er Obelix, der faldt i gryden med trylledrik som lille og derfor har beholdt virkningen af den hele livet. Af og til optræder der også andre trylledrikke af mere eller mindre nyttig karakter. I det første album og tegnefilmen bygget over det, Asterix og hans gæve gallere, bliver de romerske legionærer f.eks. narret til at drikke, hvad de tror er trylledrikken, men som i virkeligheden er en drik, der får deres skæg til at vokse endog meget hurtigt.

Se også 
 Trylleformel

Alkymi
Folkeminde
Base de plein air et de loisirs

En base de plein air et de loisirs (også kendt under forkortelsen BPAL) er et område der er særligt udlagt til at befolkningen kan udøve sport og andre fritidsaktiviteter under åben himmel. Området skal ligge i et naturområde, tæt på de mennesker, som det skal betjene og det skal være åbent for alle.

Landskabsarkitektur
Kultur i Frankrig
Étang de Saint-Quentin

Étang de Saint-Quentin er en kunstig sø på omkring 150 ha, der ligger cirka 20 km sydvest for Paris, i departementet Yvelines. Søen blev anlagt i slutningen af 1600-tallet som reservoir for søerne i haveanlægget ved Versailles. Akvædukten, der forbandt Étang de Saint-Quentin med Versailles, blev afskåret i 1978 i forbindelse med etableringen af byen Saint-Quentin-en-Yvelines.

Yvelines
Wilf McGuinness

Wilfred McGuinness (født 25. oktober 1937 i Manchester, England) er en tidligere, engelsk fodboldspiller og træner.

 

Fodboldspillere fra England
Fodboldtrænere fra England
Fodboldtrænere fra Manchester United F.C.
Personer fra Manchester
Walter Crickmer

Walter Raymond Crickmer (17. December 1899 i Wigan, Lancashire, England - 6. februar 1958 i München, Tyskland) var en engelsk tidligere klubsekretær og klubmanager fra Manchester United. Han blev klubsekretær i 1926. Derefter var han manager fra 1. april 1931 til 1. juni 1932, og igen 1. august 1937 til 1. februar 1945. 

Han var gift med Nellie Robertson fra 1921 indtil hans død. Hun døde i 1967, ni år efter Walter Crickmers død. De havde en datter, Beryl, der er født i 1921.

Referencer 

Fodboldtrænere fra England
Fodboldtrænere fra Manchester United F.C.
Personer fra Wigan